b'\n_START_ARTICLE_\nBla\xc5\xbe Blagotin\xc5\xa1ek\n_START_SECTION_\n2012-16: Celje\n_START_PARAGRAPH_\nMed letoma 2012 in 2016 je igral za RK Celje Pivovarna La\xc5\xa1ko. V \xc5\xa1tirih sezonah igranja v ligi prakov je dosegel 49 zadetkov. Najve\xc4\x8d, trideset, v sezoni 2015-16.\n_START_SECTION_\nOd 2016: Veszprem\n_START_PARAGRAPH_\nLeta 2016 je sprejel bogato ponudbo mad\xc5\xbearskega rokometnega velikana Veszprem s katerim je podpisal pogodbo za tri leta. Tam se je pridru\xc5\xbeil \xc5\xa1e dvema slovenskima legionarjema, Ga\xc5\xa1per Margu\xc4\x8d in Dragan Gaji\xc4\x87 igrata namre\xc4\x8d za isti klub. Z njimi v sezoni 2016-17 igra v ligi prvakov in v regionalni ligi SEHA.\n_START_SECTION_\nReprezentanca\n_START_PARAGRAPH_\nNa reprezentan\xc4\x8dni spisek igralcev se je prvi\xc4\x8d uvrstil leta 2012 v starosti komaj 18 let, ko ga je takratni selektor Boris Deni\xc4\x8d vzel za kvalifikacijske tekme za na EP 2014. _NEWLINE_Za izbrano vrsto Slovenije je leta 2016 igral na obeh velikih turnirjih tega leta, najprej na EP 2016, nato tudi na olimpijskih igrah 2016. _NEWLINE_Januarja 2017 je igral na Svetovnem prvenstvu 2017 v Franciji in tam s petnajstimi zadetki in dobro igro v obrambi sodeloval pri uvrstitvi na tretje mesto in osvojitvi bronaste medalje.\n_START_SECTION_\nIgralne zna\xc4\x8dilnosti\n_START_PARAGRAPH_\nS svojimi 2.02 metra vi\xc5\xa1ine sodi med ve\xc4\x8dje rokometa\xc5\xa1e. Svojo vi\xc5\xa1ino in te\xc5\xbeo izkori\xc5\xa1\xc4\x8da v igri na mo\xc4\x8d, posledi\xc4\x8dno je odli\xc4\x8den obrambni igralec, ki pa prejema \xc5\xa1tevilne izklju\xc4\x8ditve. Tako pri mad\xc5\xbearskemu Veszpremu, delno pa tudi v slovenski selekciji, igra predvsem v obrambi. Zelo dobro se znajde tudi v napadu, kjer s pridom izkori\xc5\xa1\xc4\x8da svojo vi\xc5\xa1ino.'